Janluiji Buffon “Yuventus”ga qaytadi

PSJdan yaqindagina ketganini e’lon qilgan Janluiji Buffon “Yuventus”ga qaytishga yaqin turibdi. Bu haqda taniqli jurnalist Janluka di Martsio xabar berdi.

41 yoshli darvozabon Turin klubi bilan muzokaralar olib bormoqda. U jamoada Voytsex Shchensnining o‘rinbosari sifatida o‘ynashga rozilik berdi.
Klubning ikkinchi raqamli darvozaboni Mattia Perin yozgi transferlar vaqtida jamoani tark etadi. U “Yuventus”da atigi bitta mavsum o‘tkazdi.
Eslatib o‘tamiz, Buffon 2018-yilning yozida PSJga erkin agent sifatida kelgandi. Bunga qadar u 17 yil mobaynida “Yuventus” sharafini himoya qilib kelgan.
Ma’lumot uchun, italiyalik 2018/19-yilgi mavsum Liga 1’da 17 ta uchrashuvda maydonga tushdi va u klub bilan mamlakat chempioniga aylandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!